tíska MORGUNBLAÐIÐ MÁNUDAGUR 18. DESEMBER 2006 21 FRANSKUR ilmvatnsgerðarmaður hefur nú endurskapað ilmvatn sem María Antoinette á að hafa notað meðan allt lék í lyndi við frönsku hirðina . Eins og þekkt er var drottningin hálshöggvin árið 1793 þegar franska byltingin stóð sem hæst . Að sögn Berlingske tidende er upplag ilmsins takmarkað enda er hann ekki ókeypis . 25 millilítra kristallsflaska kostar um 31.500 krónur en aðeins verða 1000 flösk - ur framleiddar . Þeir , sem finnst sú útgáfa ekki nægilega einstök , geta þó mögulega nælt sér í sérstaka viðhafnarútgáfu af þessum dýr - mæta vökva séu þeir tilbúnir til að punga út fyrir henni . Hún verður sett á markað í 10 númeruðum flöskum sem hver um sig kostar um 726 þúsund krónur . Hagnaður af sölunni á að renna til viðgerðar á híbýlum Maríu Antoinette í Versölum , en það er einmitt höllin sem stendur að baki ilmvatnsframleiðslunni . Upp - haflega skóp ilmvatnsgerðarmaður frönsku hirðarinnar , Jean-Louis Fargeon , angan Maríu en sagn - fræðingur fann nokkrar af upp - skriftum hans við ritun ævisögu hans . Þessar uppskriftir nýtti ilm - vatnsgerðarmaðurinn Francis Kurkdjian sér þegar hann end - urskapaði ilminn , sem er sagður mjög þungur miðað við nútíma - ilmvötn . Ilmur Antoinette á markað Reuters Þung angan María Antoinette ku hafa angað meðal annars af rósum , jasmínu og appelsínublómum . Úr kvikmynd Sofie Coppola um frönsku drottninguna sem kom á markað fyrr á árinu . Fáðu fréttirnar sendar í símann þinn